Acho in Sydney Manly, das isch e 20 Minute Fahrt gsi mitem Jet Cat, hani mich uf de Weg gmacht zum Tauchzenter Prodive, wo ich zwei Shore Dives buechet han fuer de Vormittag. Mini Tauchkollege hani denn au grad kenneglernt,  und de Ross, en Suedafrikaner wo uf Australie zuegle wot, isch denn fuer de Tag min Tauch Buddy gsi. De het au in Australie agfange Tauche und het aber scho es par Dives me gmacht als ich, was eigenltich nur en Vorteil isch. Er het sogar e Cam gha mit Underwasserghues, was ich jo nonid han choene uftriebe wills niemert an Lager haet. De Ross isch aber en liebe gsi und haet mir denn ali Fotene zuegschickt.